open-index/open-wikipedia-markdown huggingface dataset:
Sitiveni Rabuka

**Sitiveni Rabuka** (s. 13. syyskuuta 1948) on fidžiläinen poliitikko, joka on toiminut kahdesti maansa pääministerinä:  1992–1999 ja uudelleen vuodesta 2022. Hänestä tuli pääministeri joulukuussa 2022 parlamenttivaalien jälkeen, kun oppositiopuolueet pääsivät sopimukseen uuden koalitiohallituksen muodostamisesta, mikä päätti pääministeri Frank Bainimaraman lähes 16 vuotta kestäneen valtakauden.

Rabuka on kotoisin Vanua Levun saarelta Fidžin pohjoisosasta. Hän opiskeli pääsaarella, menestyi hyvin urheilussa ja liitttyi asevoimiin, joista jäi eläkkeelle kenraalimajurina 23 vuotta myöhemmin. Hän on suorittanut sotatieteen maisterintutkinnon Intiassa Madrasin yliopistossa  ja saanut kunniatohtorin arvon Australiassa.

Rabuka on entinen maajoukkuerugbypelaaja, joka johti Fidžin ensimmäistä vallankaappausta vuonna 1987. Vallankaappaus tapahtui etnisten fidžiläisten ja intialaisperäisen väestön välisten jännitteiden takia.

## Lähteet
Pitkän päivänvalon paviljonki

**Pitkän päivänvalon paviljonki** on Olafur Eliassonin suunnittelema valo- ja ympäristöteos Helsingin Kruunuvuorenrannassa. Osa teoksesta on Wiirinkallion rantakalliolla, osa vedenrajan tuntumassa. Tekijää innostivat sen tekemiseen aika, aurinko ja Helsingin sijainti. Teosta ylläpitää Helsingin taidemuseo.

Teoksessa on 24 eri korkuista, kallioon ankkuroitua teräspylväästä. Ne kuvaavat auringon kulkua vuoden pisimpänä päivänä, kesäpäivänseisauksena. Pylväiden korkeudet kertovat auringon korkeimman ja matalimman sijainnin.

Pimeällä pylväiden yläosissa olevat vinoneliön muotoiset aukot loistavat valoa. Ne huipentuvat kirkkaisiin valopisteisiin ja muodostavat auringon radan mukaisen valokehän. Valot hehkuvat pehmeästi asuinalueiden suuntaan ja hohtavat majakan tavoin merelle ja keskustaan.

Timo Valjakan mukaan "*Pitkän päivänvalon paviljonki* toimii paitsi maamerkkinä myös yksinkertaisena astronomisena instrumenttina tai kompassina. Se auttaa sen kokijoita hahmottamaan sijaintiaan suhteessa aikaan ja ympäristöönsä sekä laajemmin koko aurinkokuntaan". 

*Pitkän päivänvalon paviljonki* kuuluu Helsingin kaupungin taidekokoelmaan.

## Kuvia teoksesta

Tiedosto:Olafur Eliasson Pitkän päivänvalon paviljonki 2025 yleiskuva mereltä.jpeg|Kuva teoksesta mereltä päivänvalossa.
Tiedosto:Olafur Eliasson Pitkän päivänvalon paviljonki 2025 kokokuva.jpeg|Kokokuva teoksesta, taustalla kaupungin valot.
Tiedosto:Olafur Eliasson Pitkän päivänvalon paviljonki 2025 yksityiskohta.jpeg|Yksityiskohta teoksesta.
Tiedosto:Olafur Eliasson Pitkän päivänvalon paviljonki 2025 veden heijastukset.jpeg|Teos mereltä päin kuvattuna pimeällä.
Tiedosto:Olafur Eliasson Pitkän päivänvalon paviljonki 2025 Kruunuvuorenrannasta.jpeg|Teos Kruunuvuorenrannan maisemassa.
Tiedosto:Olafur Eliasson Pitkän päivänvalon paviljonki 2025 iltahämärässa.jpeg|Kuva teoksesta iltahämärässä Kruunuvuorensillan suuntaan.


## Lähteet
Sosialismin Airut

**Sosialismin Airut** oli  Helsingissä vuosina 1941–1942 ilmestynyt Suomen Kommunistisen Puolueen maanalainen äänenkannattaja. Lehteä toimittivat Aimo Rikka ja Yrjö Leino.

## Historia
### Perustaminen
Elokuussa 1941 muodostettiin SKP:n maanalainen johtoelin, johon kuuluivat Aimo Rikka, Artturi Rönnqvist ja Edvin Salonen. Sosialismin Airueen ensimmäinen numero ilmestyi syyskuussa Rikan aloitteesta ja toimittamana. Airut ilmoitti tavoitteekseen sosialismin ja proletariaatin diktatuurin. Kommunistien yhteydet Neuvostoliittoon olivat katkenneet jatkosodan sytyttyä, joten suomalaiset eivät tienneet, että Kommunistinen internationaali oli alkanut jälleen painottaa maltillista kansanrintamapolitiikkaa vallankumouksellisuuden sijaan. Sosialismin Airut alkoi levitä suurimpiin kaupunkeihin lokakuun alusta alkaen. Sama SKP:n johtoryhmä julkaisi myös sivistyneistölle suunnattua *Humanité*-lehteä esiintyen nimellä Suomen kansan vapauden liitto.

### Leino ottaa vastuun
Lokakuussa puoluejohtoon liittyi Yrjö Leino, joka sai pian johtavan roolin, kun Rönnqvist pidätettiin ja Salonen jättäytyi pois toiminnasta. Sosialismin Airueen toinen numero valmistui lokakuussa. Leinon johdolla lehti ryhtyi painottamaan ”demokraattista yhteisrintamaa” ja vallan siirtämistä ”kansanvaltaisten ja rauhantahtoisten voimien käsiin”. Hän muodosti linjansa Leningradin Vapausradion ohjelmien perusteella. Leino korjaili Rikan luonnoksia poistaen radikaalit muotoilut kuten maininnat neuvostoista.

Leino syrjäytti Rikan johtotyöstä joulukuussa 1941, kun miehet ajatuivat konfliktiin keskenään. Rikka jatkoi kuitenkin lehteen kirjoittamista. Sosialismin Airueen seuraava numero ilmestyi tammikuussa 1942. Helmikuun numeron Leino kuitenkin kirjoitti yksin hylättyään Rikan kirjoitukset. Riita paheni ja maaliskuun avoimessa kirjeessä puoluejohdolle Rikka syytti Leinoa muun muassa vääristelystä. Leino vastasi Sosialismin Airueen maaliskuun numeron kirjoituksella, jossa käsiteltiin Suomea sodan jälkeen. Artikkelissa korostettiin työväen omaa aktiivisuutta luokkataistelussa. Puna-armeijan voitto ei Leinon mukaan vielä taannut kommunismin voittoa Suomessa. Alkuvuonna 1942 Leino perusti Sosialismin Airueen rinnalle *Maalaiskansa*-lehden ja *Humanitén* tilalle *Isänmaan ystävän*.

### Viimeiset numerot
Juhannuksena 1942 ilmestyi Sosialismin Airueen erikoisnumero, jossa julkaistiin Leinon laatima ohjelmallinen asiakirja ”Tie ulos sodasta rauhaan ja vapauteen”. Kimmo Rentolan mukaan ohjelmalla ei ollut juurikaan vaikutusta ilmestyessään, mutta se loi pohjaa sille politiikalle, jota kommunistit harjoittivat julkisessa toiminnassa sotien jälkeen. Sosialismin Airut lakkasi ilmestymästä heinäkuussa 1942, kun johtavia kommunisteja pidätettiin ja yhteydet katkesivat.

## Lähteet
* 

### Viitteet

## Aiheesta muualla
* Sosialismin Airut -lehdet 1941–1942 (pdf) Kansan Arkisto
Oliver Christensen

**Oliver Christensen** (s. 22. maaliskuuta 1999 Kerteminde) on tanskalainen jalkapalloilija, joka pelaa maalivahdin pelipaikalla. Hän on oikeajalkainen ja pituudeltaan 190-senttimetrinen. Hän edustaa elokuusta 2025 vuoden loppuun kestävällä sopimuksella Itävallan Bundesliigassa pelaavaa Sturm Grazia lainasiirrolla Serie A:ssa pelaavasta Fiorentinasta. Hän pelasi marraskuussa 2020 ensi kertaa Tanskan A-maajoukkueessa mutta ei ole sen jälkeen saanut peliaikaa. Hän oli vaihdossa joukkueensa kaikki kolme ottelua vuoden 2022 MM-kilpailuissa.

## Lähteet

## Aiheesta muualla
Aina Oksala

**Aina Lydia Oksala**, o.s. *Sirén* (28. elokuuta 1875 Tampere – 1949) oli suomalainen opettaja ja suomentaja.

Aina Oksalan vanhemmat olivat ajuri Johan Gustaf Sirén ja Edla Lovisa Ahlbom. Hän sai 1892 Tampereen tyttökoulun päästötodistuksen ja suoritti sitten Helsingin suomalaisen jatko-opiston kurssin sekä 1896 yliopistollisen tutkinnon saksankielessä ja ja kirjallisuudessa. Hän teki opintomatkan Saksaan. Oksala oli opettajana aluksi Teiskon kansakoulussa sekä suomen-, saksan- ja osittain ranskankielen opettajana Tampereen ruotsalaisessa tyttökoulussa 1896–1899, saksankielen opettajana Tampereen suomalaisessa tyttökoulussa 1899–1902, ranskankielen opettajana Porvoon suomalaisessa yhteiskoulussa 1902–1905 sekä suomenkielen v.t. opettajana Jyväskylän seminaarissa kolmen lukukauden ajan 1906–1907. Oksala suomensi useita kasvatusopillisia teoksia sekä kirjoitti tutkielmia *Kasvatus ja koulu*-aikakauskirjaan.

Aina Oksala oli naimisissa vuodesta 1902 kasvatustieteilijä ja Jyväskylän kasvatusopillisen korkeakoulun rehtori Kaarle Oksalan kanssa. Heidän poikiaan olivat professorit Ohto Oksala, Päivö Oksala ja Tarvo Oksala.

## Suomennoksia
* Alfred Binet : *Aikamme ajatuksia lapsista* ; ranskankielestä suomentanut Aina Oksala ; käännöksen tarkastanut J. V. Lehtonen. Otava, Jyväskylä 1918  (alkuteos *Les idées modernes sur les enfants*)
* Albert Lilius : *Kasvavien tunne-elämä nykyaikaisten tutkimusten mukaan* ; suomentaneet Aina Oksala ja Juho Timonen. WSOY 1927 (alkuteos *De växandes känsloliv enligt nutida undersökningar*)
* Stefan Zweig : *[[Shakkitarina]]: pienoisromaani*. Gummerus 1951, 3. painos 1969 (alkuteos *Schachnovelle*)

## Lähteet
Remko Pasveer

**Remko Jurian Pasveer** (s. 8. marraskuuta 1983 Enschede) on alankomaalainen jalkapalloilija, joka pelaa maalivahdin pelipaikalla. Hän on oikeajalkainen ja pituudeltaan 188-senttimetrinen. Hänen seurajoukkueensa on ollut vuodesta 2021 Eredivisiessä pelaava Ajax.

Pasveer on voittanut urallaan kolmesti Alankomaiden liigamestaruuden. Niistä kaksi ensimmäistä tuli PSV Eindhovenin riveissä kausilta 2014–2015 ja 2015–2016. Viimeisin taas tuli hänen nykyisen joukkueensa kautta kaudelta 2021–2022. Pasveer on voittanut PSV Eindhovenin kanssa myös kahdesti Alankomaiden supercupin 2016 ja 2017.

Pasveer voitti Alankomaiden alle 21-vuotiaiden maajoukkueen kanssa vuoden 2006 EM-kilpailut. Hän pelasi syyskuussa 2022 kaksi ottelua Alankomaiden A-maajoukkueessa mutta ei ole saanut sittemmin peliaikaa. Hän oli vaihdossa joukkueensa kaikki viisi ottelua vuoden 2022 MM-kilpailuissa.

## Lähteet

## Aiheesta muualla
7291 Hyakutake

**7291 Hyakutake (1991 XC1)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

Yuji Hyakutake (s. 1950) löysi komeettoja ja toimi kuraattorina tähtitieteellisessä museossa.

## Lähteet
Kave-luokan kalustovene

**Kave-luokka** oli Suomen merivoimien kuuden kalustoveneen muodostama alusluokka, jonka alukset rakennettiin 1956-1960 ja ne olivat käytössä kylmän sodan aikana.

## Suunnittelu ja rakenne

Luokan alukset suunniteltiin 1950-luvulla osana Suomen merivoimien sodanjälkeisestä laivojen uudisrakennusta. Vuoden 1955 puolustusvoimien perushankintasuunnitelmaan kuului kuusi kalustolauttaa ja kuusi kalustovenettä. Meripuolustusjoukkojen venetoimikunnan tehtäväksi tuli suunnitella kalustoveneet ja -lautat. Kalustoveneen tuli pystyä kuljettamaan raskaita aseita ja kevyitä ajoneuvoja toista maihinnousuporrasta ja huoltoa varten. Kave-luokka on yksirunkoinen ja varustettu avoimella lastitilalla ja keularampilla.

## Alukset

*Kave 1* rakennettiin Hamina konepajalla vuonna 1956. Alus eroaa rakenteeltaan muista luokan aluksista sillä siinä ohjaamo on lastitilan sivulla kun taas muissa ohjaamo on perässä. Lopuille luokan aluksille saatiin rahoitus vasta vuonna 1959 ja sarjaveneet rakennettiin Hollming Oy:n toimesta Raumalla vuonna 1960. Kave-luokan alukset olivat rannikkojoukkojen käytössä sekä rannikkotykistön joukkojen ja materiaalin kuljetustehtävissä. Luokan alukset olivat monikäyttöisiä mutta niiden melko hidasta nopeutta pidettiin heikkoutena.

## Onnettomuudet

*Kave 5* menetettiin melkein heti valmistumisen jälkeen 15. lokakuuta 1960. Alus oli miinalaiva ''Keihässalmen'' hinauksessa Hangon edustalla, kun aluksen keularamppi putosi alas ja sisään syöksynyt vesi täytti lastitilan upottaen aluksen. Onnettomuuden jälkeen muiden Kave-luokan alusten keularampin rakennetta muutettiin vastaavan onnettomuuden estämiseksi. *Kave 5:n* hylkyä ei löydetty etsinnöistä huolimatta.

## Lähteet
Villa San Giovanni

**Villa San Giovanni** on kaupunki Calabriassa Italiassa. Se sijaitsee Messinansalmen rannalla Reggio Calabrian metropolikaupungin länsiosassa noin neljätoista kilometriä Reggio di Calabriasta pohjoiseen.

## Maantiede
Villa San Giovanni sijaitsee Italian ”saappaankärjessä” Costa Violan alueella. Sen kaupunginosat ovat Acciarello, Cannitello, Pezzo ja Piale. Kaupunki kuuluu maanjäristysten osalta vyöhykkeeseen 1, eli korkeimman riskin vyöhykkeeseen (zona 1).

## Historia
Nykyinen Villa San Giovanni sijaitsee muinaisella Magna Graecian alueella, ja se oli taloudellisesti ja strategisesti tärkeä Välimeren vaikutuspiirissä eläville ihmisille. Asutus lienee päättynyt 400-luvulla ja sen jälkeen syntynyt uudisasutus jouduttiin hylkäämään 850–870-luvuilla saraseenien jatkuvien hyökkäysten takia. 1500-luvun jälkipuoliskolla alueelle nousi pieniä kalastajakyliä, kuten Cannitello ja Pezzo. Rannikkoseudun asuttaminen kiihtyi 1700-luvulla ja Joseph Bonaparte toteutti 1806 hallintouudistuksen, joka lakkautti feodaalijärjestelmän. Nykyinen Villa San Giovanni syntyi 6. marraskuuta 1791. Italian yhdistymisen jälkeen alueen strateginen merkitys korostui ja se linnoitettiin. Villa San Giovanni oli varsin edistyksellinen kunta ja se sai sähköisen katuvalaistuksen 1906. Alue on kärsinyt maanjäristyksistä kautta aikain, mutta tuhoisin tapahtui 28. joulukuuta 1908.

Vuonna 1927 kaavailtiin Grande Reggio -nimisen kunnan muodostamista. Alueeseen olisi kuulunut myös Villa San Giovanni, mutta asukkaidensa aktiivisuuden ansiosta kunta sai takaisin itsehallintonsa 1932. Kunta oli teollistunut silkin avulla ja silkkiteollisuuden kriisi 1950-luvulla veti myös Villa San Giovannin talouden alavireeseen.

Villa San Giovanni sai kaupungin arvonimen 12. huhtikuuta 2005.

Villa San Giovannin historiallista arkkitehtuuria edustaa muun muassa Chiesa dell'Immacolata. Kirkko tuhoutui vuoden 1783 maanjäristyksessä ja se jälleenrakennettiin uusklassisen tyylin mukaisesti. Vuoden 1908 järistyksessä kirkko tuhoutui jälleen. Nykyinen kirkko edustaa uusromaanista tyyliä ja se vihittiin 8. joulukuuta 1929.

## Talous ja liikenne
Villa San Giovannin talouselämässä lauttaliikenne ja Sisilian läheisyys näyttelevät suurta osaa. Maantieliikenteen keskeisin akseli on moottoritie Autostrada A2.

## Lähteet
Naiqama Lalabalavu

**Naiqama Lalabalavu** (s. 1953) on fidžiläinen poliitikko, joka on toiminut maansa presidenttinä marraskuusta 2024 alkaen.

Lalabalavu edustaa Kansan allianssi- eli PA-puoluetta. Aikaisemmin hän oli parlamentin puhemies. Fidžin parlamentti valitsi Lalabalavun, joka sai 37 kaikkiaan 55 äänestä. Naisjärjestöt vastustivat Lalabalavun valintaa, sillä hän on esittänyt halventavia kommentteja naisista. 

Lalabalavu tulee vaatimattomista oloista, hän kasvoi äitinsä kansssa kun isä oli ulkomailla sotimassa. Hän on suorittanut kansainvälisen kehityksen maisterin tutkinnon Clarkin yliopistosta Massachusettsista, jatko-opintoja Israelin kehitystutkimuskeskuksesta sekä lyhyen jakson Harvardin yliopistossa.

## Lähteet
Brenderup

**Brenderup** on taajama Middelfartin kunnassa Tanskassa. Taajamassa oli 1&nbsp;486 asukasta vuoden 2025 alussa.

## Väestökehitys

## Lähteet

## Aiheesta muualla
Christer Gullstrand

**Christer Lennart Gullstrand** (s. 26. maaliskuuta 1959 Linköping, Itä-Götanmaa, Ruotsi) on ruotsalainen 400&nbsp;metrin aitajuoksija, joka kilpaili kansainvälisellä huipputasolla 1970-lopulla ja 1980-luvun alussa. Hän alitti ensimmäisenä ruotsalaisena miesten 400 m aidoissa 50 sekunnin rajan.

## Nousu Ruotsin yleisurheilun huipulle

Christer Gullstrand nousi Ruotsi yleisurheilun huipulle 1970-luvun lopulla. Hän osallistui vuonna 1975 Ateenassa sijoittuen 400 m aidoissa neljänneksi. Hän saavutti Ruotsin mestaruushopeaa 400 m aidoissa kausina 1975, 1976  ja 1978 eli ensimmäinen Ruotsin mestaruusmitali tuli 16-vuotiaana. Ensimmäinen Ruotsin mestaruus tuli 110 m aidoissa kaudella 1978 ja 400 m aidoissa vielä neljäs mestaruushopea. Kaudesta 1979 tuli Gullstrandille uran menestyksellisin, sillä hän voitti ensimmäisen 400 m aitojen mestaruutensa samoin kuin 400 metrilläkin; hopeaa vielä 110 m aidoissa. Hän oli tässä vaiheessa kesällä 1978 parantanut 400 metrin aitojen Ruotsin ennätystä, mutta Lars-Åke Welander otti sen häneltä hetkeksi. Huippukautenaan 1979 hän paransi Welanderin nimissä ollutta ennätystä alle 50 sekunnin aikaan 49,73 Ruotsin mestaruuskisoissa. Ennätys säilyi aina vuoteen 1982, jolloin uusi Ruotsin 400 m aitojen tähti Sven Nylander otti sen nimiinsä. Syyskuisesta Suomi-Ruotsi -maaottelusta tuli Gullstrandille todella menestyksellinen eli voitot 110 m ja 400 m aidoissa sekä 400 m sileällä sekä 4 x 400 metrin viestivoitto. 

## Osallistumiset suurkisoihin - kahdet olympialaiset ja EM-kisat

Kauden 1979 jälkeiset loukkaantumiset hidastivat Christer Gullstrandin kehitystä. Hän pääsi Moskovan olympialaisiin kauden parhaan ajan oltua 49,93, mutta itse kisoissa hän juoksi vain alkuerän päästen ajalla 50,95 jatkoon. Hän ei kuitenkaan jatkanut välierässä loukattuaan selkäänsä. Seuraavat kaudet olivat rikkonaisia, mutta Ruotsin mestaruuskisoissa hän saavutti vuonna 1982 hopeaa niin 110 ja 400 m aidoissa. Tässä vaiheessa Sven Nylander otti ensimmäisen 400 m aitojen Ruotsin mestaruutensa. Toisen Ruotsin mestaruutensa Gullstrand sai 400 m aidoissa kaudella 1983. Hän oli ollut vuoden 1982 Ateenan EM-kisoissa, joissa hän eteni välieriin. Gullstrand valittiin vuoden 1984 Los Angelesin olympialaisiin Ruotsin 4 x 400 m viestijoukkueeseen. Samalla hän osallistui 400 m aitoihin, joissa hän jäi alkueriin sijoittuessaan ajalla 51,26 erässään kuudenneksi. Viestissä Ruotsin joukkue Tommy Johansson, Eric Josjö, Christer Gullstrand, Thomas Nyberg jäi erässään seitsemänneksi. Samana vuonna hän voitti vielä Ruotsin mestaruuden 110 m aidoissa.

Vuonna 1985 päättyneen uransa jälkeen hänet nimettiin numerolla 310 jäseneksi Ruotsin yleisurheilun Stora Grabbariksi.

## Ura urheilu-uran jälkeen

Christer Gullstrand opiskeli Lundin yliopistossa tietotekniikkaa valmistuen vuonna 1986. Vuoden 1983 hän opiskeli Lamar yliopistossa Beaumontissa Teksasissa. Ammatillisen uran hän on tehnyt ensin Ruotsissa Ericssonin palveluksessa ja vuodesta tietoliikennealan yrityksissä Luxemburgissa vuodesta 1994. 

## Lähteet
Guillaume V

**Guillaume V** (koko nimi **Guillaume Jean Joseph Marie**; s. 11. marraskuuta 1981 Luxembourg) on Luxemburgin suurherttua 3. lokakuuta 2025 alkaen.

## Varhainen elämä
Guillaume synty vuonna 1981 Luxemburgin pääkaupungissa. Hänellä on neljä nuorempaa sisarusta. Hän on opiskellut sekä Luxemburgissa että Sveitsissä. Lisäksi hän on opiskellut Sandhurstin kuninkaallisessa sotakorkeakoulussa Yhdistyneessä kuningaskunnassa ja sitten sekä Durhamin ja Lontoon Brunelin yliopistoissa. Äidinkielensä luxemburgin lisäksi Guillaume puhuu myös ranskaa, saksaa, englantia ja espanjaa.

### Avioliitto ja lapset
Guillaume meni naimisiin kreivitär Stéphanie de Lannoyn kanssa 20. lokakuuta 2012. Parilla on kaksi lasta:

* prinssi Charles (s. 2020)
* prinssi François (s. 2023)

## Velvollisuudet kruununperillisenä
Guillaumesta tuli kruununperillinen vuonna 2000 hänen isänsä Henrin noustua valtaistuimelle.

Vuonna 2024 pitämässään joulupuheessaan Henri ilmoitti, että aikoo luopua kruunusta ja Guillaume nousee virallisesti valtaistuimelle 3. lokakuuta 2025. Guillaume nimitettiin jo lokakuussa 2024 suurherttuan regentiksi, jonka johdosta hän otti osan isänsä tehtävistä hoitaakseen osana tulevaa vallanvaihtoa.

Guillaume vannoi hallitsijanvalansa perjantaina 3. lokakuuta Luxemburgin edustajainhuoneen länsäollessa. Toisin kuin edeltäjänsä, jolla aikoinaan omaa valaansa vannoessaan oli vaikeuksia luxemburgin kielen kanssa, Guillaumen kerrotaan olleen rauhallinen ja ilomielinen. Uuden hallitsijaparin on tarkoitus lähteä kruunajaisten jälkeen viikonlopuksi kiertämään ympäri maata.

## Kunnianosoituksia

### Luxemburgilaiset

Suurherttuana Guillaume on seuraavien luxemburgilaisten ritarikuntien suurmestari:
*  Nassaun perheen kultaisen leijonan ritarikunta
*  Aadolf Nassaulaisen ritarikunta
*  Tammikruunun ritarikunta
*  Luxemburgin ansioritarikunta

### Ulkomaalaiset
*  Valkoisen kaksoisristin ritarikunnan 2. luokka (Slovakia, 2005)
*  Italian tasavallan ansioritarikunnan suurristi (Italia, 2009)
*  Avizin sotilaallisen ritarikunnan suurristi (Portugali, 2017)
*  Sandhurstin mitali (Yhdistynyt kuningaskunta, 2020)
*  Leijonan kansallisen ritarikunnan komentaja (Senegal, 2023)

## Lähteet
Vaahteraliigan kausi 2025

**Vaahteraliigan kausi 2025** on Vaahteraliigan 46. kausi. Kausi käynnistyi toukokuussa 2025 ja päättyi 13. syyskuuta pelattuun Vaahteramalja XLVI:een, jossa Porvoon Butchers voitti mestaruuden.

Lohja Crusaders putosi viime kauden päätteeksi Vaahteraliigasta ja liigaan nousivat East City Giants ja Tampere Saints. Porvoon Butchers ei hävinnyt kauden aikana otteluakaan ja saavutti kahdeksannen mestaruutensa voittamalla Vaahteramaljassa Seinäjoki Crocodilesin luvuin 52–21. Päätösottelu oli Crocodilesille neljäs perättäinen finaalitappio.

Kauden parhaana pelaajana palkittiin Butchersin pelinrakentaja Christian Arrambide.

## Joukkueet

## Runkosarja

## Pudotuspelit

## Lähteet
Timo Huhtamäki

**Timo Huhtamäki** (s. 1984) on suomalainen kiertotalouden ja kestävän liiketoiminnan asiantuntija, sosiaalisen median talousvaikuttaja ja kutsupuhuja.

Huhtamäki valittiin Luonnonperintösäätiön toimitusjohtajaksi toukokuussa 2025. Sitä ennen hän toimi kiertotalousyhtiö Emmy Clothing Companyn toimitusjohtajana. Hän on työskennellyt myös Harvian, Raision ja Biolanin markkinointijohtajana, Tori.fi:n markkinapaikkajohtajana 2017–2020 sekä Bookersin kaupallisena johtajana 2020–2021.

Huhtamäki oli Vihreän liiton ehdokkaana europarlamenttivaaleissa 2024 ja sai 7658 ääntä. Marraskuussa 2024 hänet valittiin Vuoden vastuulliseksi vaikuttajaksi. Samana vuonna hänet kutsuttiin neuvonantajaksi Business Finlandin Circular Transition for Zero Waste -missioon. Huhtamäki toimii myös toista kauttaan Euroopan unionin ilmastolähettiläänä.

Huhtamäki opiskeli Maanpuolustuskorkeakoulussa ja Turun kauppakorkeakoulussa, josta hän valmistui liiketoimintajohtamisen maisteriksi. Ulkomaisia opintoja hän on suorittanut Yhdysvalloissa ja Hongkongissa.

## Lähteet

## Aiheesta muualla
*Huhtamäen LinkedIn-profiili
Kapenguria

**Kapenguria** on kaupunki ja piirikuntakeskus Kenian Länsi-Pokotin piirikunnassa. 

Kapenguriasta on muodostettu vuonna 2018 kaupunkikunta (municipality) Kenian kaupunkeja ja kaupunkimaisia alueita koskevan lainsäädännön (2011) mukaisesti.

## Lähteet
Ol Kalou

**Ol Kalou** on kaupunki ja piirikuntakeskus Kenian Nyandaruan piirikunnassa. Vuoden 2019 väestönlaskennan mukaan kaupungin väkiluku oli  asukasta. 

## Lähteet
Kathwana

**Kathwana** on kylä ja kaupunkikunta (municipality), joka toimii piirikuntakeskuksena Kenian Tharaka-Nithin piirikunnassa.  

## Lähteet
Suomi–Ruotsi-maaottelu 1980

**Suomi–Ruotsi-maaottelu 1980** järjestettiin Helsingin olympiastadionilla 30.–31. elokuuta 1980. Kyseessä oli 40. yleisurheilun Suomi–Ruotsi-maaottelu.  

## Tulokset
 

### Miehet

### Naiset

#### Lisätietoa
* taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit)
* miesten lajeissa pisteet: 7,5,4,3,2,1; viestissä pisteet 5,2; naisten lajeissa pisteet: 5,3,2,1; viesteissä pisteet 5,2
* maansa ennätyksiä tekivät Ruotsin Ann-Louise Skoglund ja Suomen Tuija Helander 400 m aidoissa

## Lähteet
* 

### Viitteet
Rune Klan

**Rune Klan** (s. 15. lokakuuta 1976) on tanskalainen koomikko ja taikuri. Hän on tehnyt kiertueita myös Yhdysvalloissa.
## Yksityiselämä
Klan on naimisissa ja hänellä on adoptiolapsi. Klan on kertonut, että ennen adoptiota pari kärsi vuosia lapsettomuudesta, ja hän on käsitellyt aihetta myös stand up -esityksissään.
## Lähteet

## Aiheesta muualla
Mwatate

**Mwatate** on kaupunki ja piirikuntakeskus Kenian Taita-Tavetan piirikunnassa, Taitan kukkuloiden (Taita Hills) eteläreunalla. Vuoden 2019 väestönlaskennan mukaan kaupungin väkiluku oli  asukasta. 

Mwatate sai kaupunkikunnan (municipality) aseman vuonna 2019. 

Kaupungin kautta kulkee Kenian ja Tansanian välinen valtatie Voi–Taveta–Holili–Arusha, jonka kehittyminen on vilkastuttanut myös Mwatatea. Valtatietä pikin viedään muun muassa Mombasan satamasta Tansaniaan ja Burundiin matkaavaa rahtia. Kaupungin lähistöllä sijaitsevat Taitan kukkuloiden villieläinten suojelualue ja Länsi-Tsavon kansallispuisto, jotka lisäävät kaupungin matkailullista kiinnostavuutta.

## Lähteet
Kirsti Bergstø

**Kirsti Bergstø** (s. 1. heinäkuuta 1981 Rana) on norjalainen Sosialistisen vasemmistopuolueen poliitikko, joka on toiminut puolueensa puheenjohtajana vuodesta 2023. Bergstø on ollut suurkäräjäedustaja vuosina 2013–2017 ja uudelleen vuodesta 2021. Koulutukseltaan hän on varhaiskasvatuksen opettaja.
## Lähteet

## Aiheesta muualla

* Norjan suurkäräjät
Hilde Opoku

**Hilde Nøsen Opoku** (s. 4. maaliskuuta 1968 Trondheim) on norjalainen Ympäristöpuolue vihreiden poliitikko, joka toimi puolueensa naispuolisena puheenjohtajana vuosina 2014–2016. Koulutukseltaan hän on valtiotieteilijä, ja hän väitteli professoriksi vuonna 2001.

## Lähteet

## Aiheesta muualla
Faʻatuatua i le Atua Samoa ua Tasi

**Faʻatuatua i le Atua Samoa ua Tasi** (lyh. **FAST**) on samoalainen puolue. Sen perustivat kesällä 2020 valtapuolue HRPP:stä eronneet poliitikot, ja sen johtoon nousi maaliskuussa 2021 entinen varapääministeri Naomi Mataʻafa. Puolue voitti täpärästi vuoden 2021 parlamenttivaalit ja päätti HRPP-puolueen vuosikymmeniä kestäneen hallitusvallan. Puolue kuitenkin jakautui alkuvuodesta 2025, kun Mataʻafa erotti rikoksista syytetyn puolueen puheenjohtajan La'auli Leuatea Schmidtin ministerinvirasta. Tämän jälkeen puolueen jäsenet erottivat Mataʻafan puolueesta. Hän perusti uuden Samoa United Party -puolueen (SUP).
## Lähteet
Paavo Malinen

**Paavo Esko Malinen** (24. syyskuuta 1930 Sortavalan maalaiskunta – 23. maaliskuuta 2013 Jyväskylä) oli suomalainen kasvatustieteilijä ja matemaattisten aineiden opetusopin apulaisprofessori.

Paavo Malisen vanhemmat olivat opettajat Tauno Arvid Malinen ja Helmi Johanna Kettunen ja puoliso vuodesta 1956 Kaija Kyllikki Pelkonen. Malinen tuli ylioppilaaksi Varkauden yhteislyseosta 1949 ja valmistui Helsingin yliopistosta filosofian kandidaatiksi 1954 ja lisensiaatiksi 1962. Filosofian tohtoriksi hän väitteli siellä 1969.

Malinen toimi opettajana Varkaudessa 1956–1958 ja Kuopiossa 1958–1962. Alppilan yhteislyseossa hän oli vt. vanhempi lehtori 1959–1962, vakinainen lehtori 1962–1966 ja vt. rehtori 1964–1966 ja Jyväskylän normaalilyseossa matematiikan yliopettaja 1966–1969. Malinen oli Helsingin yliopiston kasvatustieteen dosentti 1969–1986 ja vs. professori 1970 ja Jyväskylän yliopistossa matemaattisten aineiden opetusopin apulaisprofessori 1970–1993, kasvatustieteen vs. professori 1972–1973 ja yliopiston vararehtori 1983. Hänellä oli myös useita asiantuntija- ja luottamustehtäviä muun muassa peruskoulun ja opettajainkoulutuksen kehittämisessä. Tutkimusten ohella Malinen julkaisi ja toimitti tietoteoksia ja oppikirjoja.

## Lähteet
Forbes Burnham

**Lindon Forbes Sampson Burnham** (1923–1985) oli Guyanan presidentti vuosina 1980–1985, mitä ennen hän toimi pääministerinä vuodesta 1964. Hän oli koulutukseltaan juristi ja oli 1950-luvulla Cheddi Jaganin kanssa perustamassa Kansallista edistyspuoluetta (People’s Progressive Party, PPP). Vuonna 1957 hän erosi siitä ja perusti Kansalliskongressipuolueen (People’s National Congress, PNC). Guyanan itsenäistymisen jälkeen Burnhamista kehittyi vasemmistonationalistinen johtaja, joka kansallisti maan bauksiitti- ja sokeriteollisuuden. Hän loi läheiset liittolaissuhteet Neuvostoliittoon ja Kuubaan. Burnham kuoli kesken kurkkuleikkauksen vuonna 1985.
## Kuvia

Queen Elizabeth II State Visit To British Guiana, February 1966.webp|Burnham Elisabet II:n seurassa tämän vieraillessa tuolloin vielä Britanniaan kuuluneessa Guyanassa helmikuussa 1966.
Tomb of President Forbes Burnham (13919830762).jpg|Burnhamin hauta mausoleumissa Georgetownissa.


## Lähteet

## Aiheesta muualla
Laattamaailma

**Laattamaailma Oy** on suomalainen vuonna 1956 perustettu laattoja maahantuova yritys, jonka toimitilat sijaitsevat Espoossa. Yrityksen toimitusjohtaja on Leena Arvela. Laattamaailma maahantuo mallistoja sisä- ja ulkotiloihin sopivia seinä- ja lattialaattoja sekä kumipäällysteitä.

Laattamaailma on keskittynyt palvelemaan erityisesti sisustus- ja rakennusalan yrityksiä, mutta myös yksityisasiakkaita. Yrityksen toimitiloissa Espoossa on esittelytila. Laattamaailmalla on myös varasto Helsingin Vuosaaressa.

Yritys toimi alkujaan Lasitiili Oy -nimellä, mutta muutti omistajanvaihdoksen myötä nimensä Laattamaailma Oy:ksi vuonna 1994.

## Lähteet
Aleksandr Putškov

**Aleksandr Nikolajevitš Putškov** (, s. 25. maaliskuuta 1957 Uljanovsk Neuvostoliitto - 9. lokakuuta 2024 Pietari, Venäjä), oli neuvostoliittolainen yleisurheilija päälajinaan 110 metrin aitajuoksu, jossa hän saavutti olympiapronssia Moskovan vuoden 1980 olympialaisissa. Hän kuului Neuvostoliiton yleisurheilumaajoukkueeseen vuosina 1977–1982.

Aleksandr Putškov oli Neuvostoliiton aitajuoksijoiden kärkinimiä 1980-luvun alussa. Koko uransa ajan hän oli kuitenkin toisen neuvostoliittolaisen aitajuoksijan Andrei Prokofjevin varjossa. Putškovin onnistui voittaa Prokofjev tärkeimmässä kisassa eli vuoden 1980 kotiolympialaisissa. 

Putškov valittiin Neuvostoliiton maajoukkueeseen voitettuaan 110 metrin aitajuoksun kultaa vuoden 1975 nuorten EM-kisoissa. vuoden 1979 Universiadeissa Putškov voitti pronssia. Vuoden 1980 olympialaisissa Putškovin voitto Prokofjevista loppukilpailussa oli 0,05 sekuntia ja sai näin olympiapronssia Itä-Saksan Thomas Munkeltin ja Kuuban Alejandro Casañasin jäljessä. Vuonna 1982 Putškov voitti ainoan merkittävän mestaruutensa, kultaa 60 metrin aitajuoksussa sisäratojen EM-kisoissa. Putškovin viimeisiksi kansainvälisiksi suurkisoiksi jäivät vuoden 1982 EM-kisat, joissa hän oli viides. Maansa mestaruuden Putškov voitti 110 metrin aitajuoksussa vuosina 1979 ja 1980. Lisäksi hän saavutti maansa mestaruushopeaa vuonna 1982 ja -pronssia vuonna 1978. 

Myöhemmin Aleksandr Putškov kilpaili menestyksekkäästi maansa rattikelkkailukisoissa.

## Lähteet
Itavian lento 870

**Itavian lento 870** oli italialaisen Itavian operoima maansisäinen reittilento Bolognan kaupungista Palermoon. Lennolla 27. kesäkuuta 1980 käytetty Douglas DC-9-15 syöksyi Tyrrhenanmereen Ustican saaren edustalla. Onnettomuudessa kuolivat kaikki koneessa olleet 81 matkustajaa ja miehistön jäsentä.

Onnettomuuden syytä ei ole koskaan virallisesti vahvistettu, muuta syyksi epäillään joko ulkopuolisen tahon käyttämää asetta tai käymälässä sijainnutta räjähdettä.

## Onnettomuus
Lennon 870 lähtöpaikka oli Pohjois-Italiassa sijaitseva Bolognan Guglielmo Marconin lentoasema. Sen määränpää oli Palermo-Punta Raisin lentoasema, joka palvelee Sisilian saarella sijaitsevaa Palermon kaupunkia. Onnettomuuskone oli turmapäivänä 14-vuotias, ja se oli aloittanut vuonna 1966 Hawaiian Airlinesin palveluksessa. Itavialle se taas oli siirtynyt kuuden vuoden kuluttua. Lentokoneella oli lennetty onnettomuuteen mennessä 29&nbsp;544 tuntia yhteensä 45&nbsp;032 lennolla.

Onnettomuuslennolla oli mukana 77 matkustajaa ja neljä miehistön jäsentä. Lento nousi 27. kesäkuuta 1980 Bolognasta kello 20.08, ja lähtö oli viivästynyt vajaalla kahdella tunnilla. Koneeseen saatiin viimeisen kerran yhteys kello 20.37, jolloin miehistö ilmoitti aloittavansa lähestymisen. Tällöin lento oli 120 kilometrin päässä Napolista lounaaseen. Kone lensi 7&nbsp;300 metrin korkeudella, ja sen lähin maa-alue oli Ustican saari. Hetken kuluttua kone räjähti ilmassa, minkä seurauksena sen ruho syöksyi Tyrrhenanmereen. Koneen hylky löydettiin muutamaa tuntia myöhemmin, eikä eloonjääneitä ollut.

## Tutkinta
Onnettomuuden syylle ei ole koskaan annettu virallista vahvistusta, mutta monia teorioita esitettiin seuranneina vuosina. Joidenkin mukaan kone oli ammuttu alas ulkopuolisten tahojen toimesta. Lisäksi on esitetty näkemys, jonka mukaan koneen takaosan oikealla puolella sijaitsevan käymälän istuimessa olisi ollut räjähde.

## Onnettomuuden jälkeen
Bolognan kaupunkiin avattiin kesäkuussa 2007 onnettomuudesta kertova museo. Tämä tapahtui hetki sen jälkeen, kun kone tuotiin kaupunkiin Roomasta, jossa sitä oli säilytetty aiemmin. Museossa on esillä suuri osa koneen rungosta.

## Populaarikulttuurissa
Lento 870 esiintyi *[[Lentoturmatutkinta|Lentoturmatutkinnan]]* 13. tuotantokaudella jaksossa ”Veriteko Välimeren yllä” (*Massacre over the Mediterranean*).

## Lähteet

## Aiheesta muualla
GeForce 50 -sarja

**GeForce RTX 50 -sarja** on Nvidian kehittämä GeForce-näytönohjainsarja. Sarjan näytönohjaimet perustuvat Blackwell -arkkitehtuuriin. Sarjan ensimmäiset näytönohjaimet, RTX 5080 ja RTX 5090 tulivat markkinoille 30. tammikuuta 2025.

## Tuotteet

### Pöytäkoneet

Lähde:

### Kannettavat

## Lähteet
Guyanan yleisvaalit 2025

**Guyanan yleisvaalit 2025** järjestettiin 1. syyskuuta. Niissä valittiin kaikki 65 edustajaa Guyanan kansalliskokoukseen ja epäsuorasti Guyanan presidentti.

Vaalit voitti istuvan presidentin Mohamed Irfaan Alin Kansan edistyspuolue (PPP), joka sai 36 paikkaa. Ali vannoi toisen kauden virkavalansa 7. syyskuuta. Toiseksi suurimmaksi puolueeksi nousi We Invest in Nationhood (WIN), joka sai 16 paikkaa. Kolmanneksi jäi APNU-liittouma 12 paikalla. Lisäksi Forward Guyana Movement sai yhden paikan.

## Vaalitapa ja ehdokasasettelu
Vaaleissa käytetään suhteellista listavaalia. Paikoista 40 täytetään puolueiden valtakunnallisen kannatuksen mukaan ja 25 kymmenestä vaalipiiristä. Jokaisella puolueella on presidenttiehdokas, ja suurimman puolueen ehdokas valitaan virkaan. Vähintään kolmasosan kunkin puolueen ehdokkaista on oltava naisia, ja puolueiden on asetettava naisehdokkaita vähintään 80 % vaalipiireistä.

Ehdokkaiden tulee olla vähintään 18-vuotiaita Guyanan kansalaisia, jotka ovat äänioikeutettuja ja osaavat riittävästi englantia voidakseen osallistua parlamentin työskentelyyn.
## Taustaa
Guyanasta on viime aikoina löydetty merkittäviä öljyesiintymiä, joiden käyttöönotto on kasvattanut maan kansantuloa huomattavasti. Ennusteen mukaan öljyntuotanto kasvaa nykyisestä 900&nbsp;000 barrelista päivässä 1,3 miljoonaan barreliin päivässä vuoteen 2027 mennessä. Guyanassa on öljyvarojen ansiosta tapahtunut edistystä muun muassa koulutuksessa, mutta köyhyys ja suuret tuloerot ovat edelleen merkittävä ongelma. Samaan aikaan naapurimaa Venezuela vaatii itselleen Essequibon aluetta, joka muodostaa yli puolet maan pinta-alasta.

Guyanan istuva presidentti Mohamed Irfaan Ali haki vaaleissa jatkokautta ja oli ennakkosuosikki. Alin päähaastaja oli oppositiojohtaja, pitkäaikainen kansanedustaja Aubrey Norton, joka oli luvannut neuvotella maalle suotuisammat ehdot öljy-yhtiöiden kanssa. Nortonin kannatus on suurinta maan afrikkalaistaustaisen väestön keskuudessa, kun taas Ali edustaa intialaistaustaisia. Vaalien kolmas pääehdokas oli kiistelty liikemies Azruddin Mohamed, joka on veronkierron vuoksi Yhdysvaltain pakotelistalla. Vaikka Ali oli ennakkosuosikki, Azruddinin katsottiin voivan viedä häneltä jonkin verran ääniä, mikä saattaisi koitua Nortonin eduksi.

## Tulokset

Irfaan Ali vannoi virkavalansa 7. syyskuuta.

## Lähteet
Tajon Buchanan

**Tajon Trevor Buchanan** (s. 8. helmikuuta 1999 Brampton, Ontario) on kanadalainen jalkapalloilija, joka pelaa laitahyökkääjän pelipaikalla kentän molemmilla puolilla. Hän on oikeajalkainen ja pituudeltaan 183-senttimetrinen. Hänen seurajoukkueensa on ollut vuodesta 2025 Espanjan pääsarjassa Primera Divisiónissa pelaava Villarreal. Hän kuuluu myös Kanadan maajoukkueeseen.

Buchanan on pelannut Kanadan maajoukkueessa elokuuhun 2025 mennessä 51 A-maaottelua, joissa hän on tehnyt kahdeksan maalia. Hän pelasi joukkueensa kaikki kolme ottelua vuoden 2022 MM-kilpailuissa.

## Lähteet

## Aiheesta muualla
R. E. Winsett

**Robert Emmett Winsett** (15. tammikuuta 1876 – 26. kesäkuuta 1952) oli vaikutusvaltainen amerikkalainen gospelmusiikin säveltäjä, kustantaja ja virsikirjoittaja, joka tunnetaan parhaiten yli 1 000 gospelkappaleen säveltämisestä, mukaan lukien kuuluisa virsi ”Jesus Is Coming Soon”. Winsett nimettiin vuonna 1973 Gospel Music Hall of Fameen.

## Varhainen elämä ja nuoruus
Robert oli William Robert Winsettin ja Indiana Catherine Coxin poika. Hän valmistui Bowman Normal School of Musicista vuonna 1899 ja perusti R. E. Winsett Song Book Publishing Companyn noin vuonna 1903. 15. tammikuuta 1908 Winsett meni naimisiin Birdie Bellin kanssa. He saivat kolme poikaa ja kaksi tytärtä. Avioliittonsa alkuvuosina he asettuivat Fort Smithiin, Arkansasiin, jossa musiikkiala oli vakiintunut ja menestyvä. Fort Smithissä ollessaan hän tutustui *Church of God (Seventh Day)*-kirkkokuntaan ja tuli tunnustetuksi sen papiksi vuonna 1923. Vuonna 1930 hän meni naimisiin Mary Ruth Edmontonin kanssa. He saivat yhden pojan ja kaksi tytärtä.

## Ura säveltäjänä
Hänen ensimmäinen kirjansa, *Winsett’s Favorite Songs*, tuli suosituksi Yhdysvaltojen kaakkoisosissa vapaatahtoisissa baptisteissa, yleissuuntautuneissa baptisteissa, pyhitysliikkeessä ja vasta syntymässä olleessa helluntailiikkeessä. Vuonna 1907 hän julkaisi teoksen Pen­te­cost­al Pow­er, joka vetosi nopeasti kasvavaan Church of God -kirkkoon Pohjois-Carolinan vuoristossa. Samana vuonna hän valmistui konservatorion jatko-opinnoista.

Vaimonsa kuoleman jälkeen Winsett palasi Tennesseehen ja aloitti musiikin kustantamisen Chattanoogassa. Hänen suosituin laulukirjansa, Pentecostal Power, laajennettiin ja nimettiin Pentecostal Power Complete.

## Teokset
* *Songs of Pentecostal Power, Complete*, 1908
* *Songs of the Kingdom*, 1911
* *Songs of Perennial Glory*, 1916
* *Songs of Revival Power and Glory*, 1920
* *Songs of the Coming King*, 1922
* *Soul Inspiring Songs*, 1929
* *Gems of Devotion*, 1940
* *Inspired Evangel*, 1942
* *Waves of Glory*, 1946
* *Fount of Blessings*, 1949
* *Best of All*, 1951

## Lähteet
Bhattacharya

**Bhattacharya** on muun muassa seuraavien intialaisten henkilöiden sukunimi:

* Bhabani Bhattacharya (1906–1988), kirjailija
* Bikash Ranjan Bhattacharya (s. 1951), asianajaja ja poliitikko, Kalkutan pormestari 2005–2010
* Debashish Bhattacharya (s. 1963), kitaristi ja säveltäjä.
Sykloheksimidi

**Sykloheksimidi** (C15H23NO4) on glutaari-imidijohdannaisiin kuuluva heterosyklinen orgaaninen yhdiste. Yhdistettä käytetään biokemiallisissa tutkimuksissa ja sitä on käytetty myös maataloudessa sienimyrkkynä. Yhdistettä tuottaa *[[Streptomyces griseus]]*-bakteeri.

## Ominaisuudet, valmistus ja käyttö
Huoneenlämpötilassa sykloheksimidi on väritöntä kiteistä ainetta. Yhdiste liukenee hieman veteen ja liukenee lisäksi useisiin orgaanisiin liuottimiin, esimerkiksi etanoliin, asetoniin ja kloroformiin. Hiilivetyihin aine ei kuitenkaan liukene. Sykloheksimidi on optisesti aktiivinen yhdiste ja sen kiertokyky vesiliuoksessa on +6,8°. Sykloheksimidi häiritsee proteiinisynteesin translokaatiovaiheen ja estää sen vuoksi proteiinisynteesin aitotumaisissa soluissa. Yhdisteellä on lisäksi antibakteerisia ominaisuuksia. Sykloheksimidi on hyvin myrkyllistä ihmisille. Elinärsytysoireiden lisäksi oireina voivat olla kuolaaminen, verinen uloste, lihaskuoristukset ja jopa kuolema. Sykloheksimidi on myös hyvin haitallista lisääntymisterveydelle.

Sykloheksimidiä tuotetaan bioteknisesti *Strepromyces griseus*-bakteerin avulla. Sitä eristetään streptomysiinin tuotannon yhteydessä sivutuotteena.

Sykloheksimidiä on käytetty kasvien kasvua säätelevänä aineena ja sienimyrkkynä esimerkiksi sipuliviljelmillä. Yhdisteen suuren myrkyllisyyden vuoksi, sitä käytetään nykyään lähinnä biokemiallisissa tutkimuksissa proteiinisynteesin estäjänä ja ribosomitutkimuksissa.

## Lähteet
Vaalan vankila

**Vaalan vankila** on satapaikkainen suljettu vankila miehille Pohjois-Pohjanmaan itäosassa, Vaalan kunnassa. Sinne sijoitetaan vankeusrangaistuksiin tuomittuja. Vankilatoiminta siirtyi Vaalaan lakkautetusta Pelson vankilasta maaliskuussa 2025.

Vankilan osoite on Järvikyläntie 104, 91700 Vaala.

## Lähteet:
Itavia

**Itavia**, koko nimeltään **Aerolinee Itavia**, oli italialainen lentoyhtiö, joka operoi vuosina 1958–1981. Sen kotipaikkana toimi Leonardo da Vincin kansainvälinen lentoasema. Yhtiön laivastoon kuului muun muassa Douglas DC-9 -lentokoneita.

Lentoyhtiön historiaan kuuluu muun muassa lennon 870 onnettomuus, jossa kuoli 81 ihmistä.

## Lähteet

## Aiheesta muualla
Frank Peretti

**Frank Peretti** (s. 13. tammikuuta 1951) on The New York Timesin bestsellereiksi listaaman kristillisen kaunokirjallisuuden kirjoittaja. Hänen romaaniensa painopiste on yliluonnollinen ja hengellinen taistelu. Vuoteen 2012 mennessä hänen teoksiaan on myyty 15 000 000 kappaletta. Häntä on esitelty New York Timesissa kristillisen trillerin luojana. 

Peretti on parhaiten tunnettu romaaneistaan *[[Pimeys laskeutuu]]* ja *Piercing the Darkness*. Kirjoittajan-uransa lisäksi Peretti on ollut Assemblies of Godin pappi ja aiemmin banjonsoittaja bluegrassyhtyeessä Northern Gods. Nykyään hän asuu Coeur d'Alenessa Idahossa vaimonsa Barbaran kanssa.

## Lähteet
CeCe Winans

**CeCe Winans** (oikealta nimeltään **Priscilla Marie Love** o.s. **Winans**; s. 8. lokakuuta 1964) on yhdysvaltalainen gospel-laulaja ja kirjailija. CeCe Winans tunnetaan yhtenä kaikkien aikojen menestyneimmistä ja palkituimmista gospelartisteista. CeCe Winans on saavuttanut lukuisia Grammy-palkintoja ja Dove-palkintoja.

## Varhainen elämä ja nuoruus
CeCe Winans syntyi Detroitissa vuonna 1964. Hän kuuluu Winansin gospel-laulajaperheeseen. Winansilla on viisi veljeä. CeCe Winans on kasvanut Church of God in Christ-kirkkokunnan yhteydessä ja lauloi kirkossa jo 8-vuotiaana. Vuonna 1981 Winans lauloi Pohjois-Carolinassa televisio-ohjelmassa nimeltä *The PTL Club*.

## Ura laulajana
### BeBe & CeCe Winans
CeCe Winans lauloi yhdessä veljensä kanssa gospel-duossa BeBe & CeCe Winans. He julkaisivat depyyttialbuminsa vuonna 1987 ja saavuttivat kohtalaista menestystä R&B-listoilla singellä *I.O.U. Me*, joka nousi R&B- ja aikuisten nykymusiikkilistoille. Tämä toi heille kolme Grammy-ehdokkuutta ja yhden palkinnon gospel-katergoriassa. Heidän toinen albuminsa *Heaven* ilmestyi vuonna 1988 ja se tuotti heille kolme R&B-hittiä nimikkokappaleella sekä *Lost Without You* ja *Celebrate*-kappaleilla. Albumi nousi kymmenen parhaan joukkoon ja saavutti kultaelvyn. Vuoden 1991 platinalevy *Different Lifestyles* oli suurin menestys ja nousi R&B-albumilistan kärkeen sisältäen kappaleet *Addictive Love* ja *I'll Take You There*.

### Sooloura
Vuonna 1995 CeCe aloitti soolouransa platinaa saavuttanellaa albumilla *Alone in His Presence*. Hän lauloi myös dueton Whitney Houstonin kanssa kappaleessa *Count on Me*, joka oli osa elokuvan *Waiting to Exhale* soundtrackia ja suuri pophitti. Hän on julkaissut menestyksekkäitä sooloalbumeita, kuten *Everlasting Love*, *Alabaster Box*, *CeCe Winans* ja *Throne Room*. Monet näistä saavuttivat kultalevyn. Kappaleet kuten *Pray*, *Never Have to Be Alone* ja *Believe for It* olivat myös erittäin suosittuja.

## Yksityiselämä
CeCe Winans meni naimisiin Alvin Love II:n kanssa kesäkuussa 1984. Heillä on kaksi lasta, Ashley Rose Love ja Alvin Love III. Hän oli myös hyvin läheinen Whitney Houstonin kanssa. He olivat parhaita ystäviä, ja CeCe oli Whitneyn tyttären Bobbi Kristinan kummi.

## Lähteet
Kana (Helsinki)

**Kana** () oli Helsingin Sörnäisten edustalla nykyisellä Hanasaaren osa-alueella sijainnut pienikokoinen saari, joka yhdistettiin mantereeseen 1900-luvulla. Se oli Sörnäisten saarista pienin, ja saarelle mahtui vain kalastajamökki vajoineen. Kalastajamökki rakennettiin vuonna 1879.

Pengerrys mantereelta Kanasaareen valmistui vuonna 1945. Pian tämän jälkeen 1950-luvun aikana myös Hanasaari yhdistettiin mantereeseen. 1970-luvulla Hanasaaren B-voimalaitos rakennettiin osittain entisen Kanan paikalle.

## Lähteet

## Aiheesta muualla
Jonatan Gustafsson

**Jonatan Gustafsson** (s. 28. joulukuuta 1999) on ruotsalainen suunnistaja. MM-kilpailuissa Gustafsson on saavuttanut pronssia pudotussprintissä Trekantområdetin MM-kilpailuissa 2022 ja Edinburghin MM-kilpailuissa 2024. EM-kilpailussa hän on saavuttanut kultaa sprinttiviestissä ja hopeaa pudotussprintissä Trentinon EM-kilpailuissa 2023. Vuoden 2025 EM-kilpailuissa Belgiassa hän oli pudotussprintissä toinen ja sprinttiviestissä mukana kolmanneksi tulleessa Ruotsin joukkueessa.

Suunnistuksen maailmancupin osakilpailussa hän on sijoittunut parhaimmillaan kahdesti toiseksi. Vuonna 2022 hän saavutti maailmancupin kokonaiskilpailussa 30. sijan seuratasolla hän edustaa KFUM Örebroa.

## Lähteet
Iso Mustinjärvi

**Iso Mustinjärvi** on soiden, kankaiden ja vaarojen reunustama järvi Kuhmon länsiosassa Kainuussa. Sen pinta-ala on 1,6 neliökilometriä. Etäisyys Kajaanista on 61 kilometriä itäkoilliseen.

## Maantiede
Ison Mustinjärven ulottuvuus kaakosta luoteeseen on noin 2,6 kilometriä. Vastaava reitti on noin 2,8 kilometriä, sillä matkan varrella on kierrettävä järven muotoihin olennaisesti vaikuttava noin neliökilometrin laajuinen, pohjoisrannalta kohti järven keskiosaa työntyvä Mustinniemi. Järven luoteisosan muodostaa Kaivoslahti, jonne kuljetaan noin 60 metriä leveän Pennansalmen kautta. Koillisessa sijaitsee syvyydeltään vähäinen Matalalahti, jonne kuljetaan noin 65 metriä leveän salmen kautta. Ison Mustinjärven eteläosassa sijaitsee pieni ja leveäsuinen Vastaslahti. Noin kolmasosa Isosta Mustinjärvestä on enintään kaksi metriä syvä. Vähintään kymmenen metriä syvää on noin seitsemän hehtaaria. Alueita on kaksi, joista toinen sijaitsee järven itäosassa ja toinen luoteessa, jossa on myös järven syvin piste, noin kolmetoista metriä.

Ison Mustinjärven saariluku on kolme. Saarten pinta-ala on yli aarin mutta alle hehtaarin. Niiden yhteenlaskettu pinta-ala on puolisen hehtaaria. Saaret ovat nimettömiä ja ne sijaitsevat järven länsiosassa niemien jatkeena. Järven ympäristössä on useita suoalueita, kuten Karjoneva pohjoisessa. Myös kankaita on paljon, kuten Mustinkangas lännessä. Itärannalla sijaitsee Matalanniemi-niminen asutus.

Isoon Mustinjärveen virtaa useita nimettömiä tulouomia. Järvi laskee itään Kellojärveen (161,9 metriä merenpinnan yläpuolella).

Ison Mustinjärven vesitilavuus on 6&nbsp;280&nbsp;000 kuutiometriä. Järven ekologinen tila on hyvä.

Iso Mustinjärvi (59.942.1.026) kuuluu Kellojärven alueeseen (59.942), joka on kolmannen jakovaiheen vesistö Oulujoen vesistössä (59). Toinen jakovaihe on Kellojärven valuma-alue (59.94) ja ensimmäinen jakovaihe on Ontojärven–Lentuan valuma-alue (59.9). Iso Mustinjärvi on toiseksi laajin Kellojärven alueen 33 järvestä. Laajin on noin 22-neliökilometrinen Kellojärvi. Kolmanneksi laajin on noin 23-hehtaarinen Likonen.

## Lähteet
For King & Country

**For King & Country** on yhdysvaltalainen australialaislähtöinen duo, jonka muodostavat sisarukset Joel Smallbone ja Luke Smallbone. Yhtye on saavuttanut laajaa menestystä kristillisen musiikin parissa sekä yleisillä musiikilistoilla.

Duo aloitti musiikkiuransa eri nimillä ennen kuin otti käyttöön nimen For King & Country, joka on saanut inspiraationsa brittiläisestä taisteluhuudosta. He ovat julkaisseet useita albumeita vuodesta 2012 lähtien, mukaan lukien merkittävät teokset kuten ”Crave”, ”Run Wild. Live Free. Love Strong.” ja ”Burn the Ships”, jotka ovat saaneet kaupallista menestystä sekä voittaneet Grammy-palkintoja.

## Lähteet
River Church Finland

**River Church Finland** on vuonna 2012 perustettu Suomessa toimiva seurakunta, jonka ensisijaisina pastoreina toimivat Tomi ja Sanna Lehto.

River Church Finland on vahvasti yhteistyössä maailmanlaajuisen Rodney Howard-Brownen River Church -liikkeen kanssa. Riverillä on toimintaa Vantaalla, Jyväskylässä, Oulussa, Tampereella, Vaasassa, Lahdessa, Varkaudessa, Joensuussa, Kuopiossa, Seinäjoella, Keravalla ja Kausalassa.

River Church -liikkeen perustaja Rodney Howard-Browne on vieraillut seurakunnalla kerran marraskuussa 2025.

Riverillä on myös raamattukoulu Vantaalla ja tv-ohjelma Hyvä Elämä. Riverillä oli vuonna 2023 367 jäsentä. 
## Lähteet
Faye-la-Vineuse

**Faye-la-Vineuse** on kunta Ranskassa Indre-et-Loiren departementissa Centre-Val de Loiren alueella. Se sijaitsee Veudejoen varrella, noin 28 kilomeriä Chinonin kaupungista etelään.

Kunnan keskustassa oleva Saint-Georgesin kirkko on rakennettu 1100-luvulla. Se on entinen kollegiaalikirkko. Rakennus on kolmilaivainen, ja siinä on poikkilaiva, kuori sekä pyöreä apsis, jossa on käytävä, jota reunustavat kolme kappelia. Kirkon sisätilat kunnostettiin 1800-luvulla, jolloin vanhoja veistoksia hävitettiin. Kirkon kryptassa ovat säilyneet historialliset romaaniset kapiteelit, jotka kuvaavat Raamatun kohtauksia.

## Lähteet

## Aiheesta muualla
Niko Halttunen (pesäpalloilija)

**Niko Halttunen** (s. 8. elokuuta 2005) on suomalainen pesäpalloilija. Halttunen edustaa miesten Superpesiksessä Kiteen Palloa, joka on myös hänen kasvattajaseuransa.

## Lähteet
Kasanen

**Kasanen** on muun muassa seuraavien suomalaisten henkilöiden sukunimi:

* Eero Kasanen (s. 1952), Helsingin kauppakorkeakoulun rehtori, kauppa- ja taloustieteilijä, professori
* Kari Kasanen (s. 1955), konsultoinnin ja valmennuksen asiantuntija, sarjayrittäjä ja useiden yritysten perustaja
* Seppo Kasanen (1932–1998), arkkitehti
* Tuomo Kasanen (*Veli Koo*), sosiaalisen median vaikuttaja, kirjailija, näyttelijä ja TV- sekä radiojuontaja